సరే, భవిష్యత్తు జీవితం.
ఈ మొత్తం ప్రదేశంలో నాకు నచ్చిన చోటు ఇది మాత్రమే.
మీరు నిజంగా అబ్జర్వేటరీకి వెళ్తే, అక్కడ పెద్ద గోడపై ఈ ఫొటో
ప్రింట్ చేసి ఉంటుంది, అది మన ఆడిటోరియం కంటే పెద్దగా ఉంటుంది.
-మ్యాండీ. -అయితే మొత్తం విశ్వమంతా ఇదేనా?
మంచి ప్రశ్న. చూడు, కాదు. ఇది ఒక వింతైన విషయం.
ఇది విశ్వంలో ఒక చిన్న భాగం మాత్రమే.
మీరు మీ వేలిని పైకెత్తితే...
అందరూ వేలిని పైకెత్తండి.
రాత్రి వేళ బయటకు వచ్చి, ఆకాశంవైపు వేలిని ఇలా పైకెత్తితే,
మీరు కేవలం ఒకటో రెండో నక్షత్రాలను మాత్రమే కవర్ చేయగలుగుతారు, కదా?
కానీ, మీ వద్ద టెలిస్కోప్ ఉంటే, అన్నింటినీ చూడవచ్చు.
మొత్తం నక్షత్రాలను, పాలపుంతలను, ఈ ఫోటోలో ఉన్న అన్నింటినీ చూడగలుగుతారు.
కేవలం మీ చేతి వేలి ప్రమాణంలో కనిపించే విశ్వాన్ని మాత్రమే చూస్తున్నారు.
అదీ విషయం.
క్షమించాలి. ముగించే ముందు మరొక విషయం.
నేను చేస్తున్న ఏడాది చివరి సర్వే కోసం మిమ్మల్ని ఒక ప్రశ్న అడగాలి.
ఖగోళ శాస్త్రం అంటే ఇష్టం ఉన్నవారు చేతులు పైకెత్తండి?
ఒకటి, రెండు, మూడు, నాలుగు. బాగుంది.
ఇష్టం లేని వాళ్లు చేతులు ఎత్తండి.
రెమోన్. నిజంగానా? ఎందుకని?
ఏమో మరి.
దానికి అంత ప్రాముఖ్యం లేదని నాకు అనిపిస్తూ ఉంటుంది.
అర్థమైంది.
అందరూ ఇళ్లకే పరిమితమై ఉండిపోయిన ప్రస్తుత పరిస్థితిలో వారి వారి మనోభావాలు
ఎలా ఉన్నాయో తెలుసుకునేందుకు ఇదొక అవకాశమని అనుకుంటున్నాను.
ఎవరైనా ఏదైనా చెప్పాలనుకుంటే చెప్పండి?
సరే, మంచిది.
అయితే, ఈ అమ్మాయి ఎక్కడి నుంచి వచ్చినట్టు?
టిండర్, లేకపోతే... ఇంకొకటి ఏంటది? బంబుల్ కదా?
ఛీ. జెడేట్ నుంచా?
-నిజంగా జేడేట్ నుంచేనా? -లేదు.
ఆమె తల్లి మా అమ్మతో కలిసి పనిచేస్తుంది.
-దేవుడా, అద్భుతం. -ఇది నిజంగా భయపెట్టే విషయమే.
నిజానికి నాకిష్టం లేదు. కానీ మా అమ్మే ప్రోత్సహించింది.
ఇక నేను "సరే" అనక తప్పలేదు.
కానీ ఆ వెంటనే లాక్ డౌన్ వచ్చింది, దాంతో బతికిపోయాననే అనుకున్నా,
కానీ మళ్లీ తనే ఈ విషయం ప్రస్తావించింది, దాంతో జూమ్ లో మాట్లాడక తప్పేటట్లు లేదు.
-నీకు బోర్ కొడుతోందా? -లేదు.
దీని గురించి మాట్లాడకుండా ఉంటేనే బాగుంటుందని అనుకుంటున్నా.
ఓరి దేవుడా. క్షమించు. నేను కాస్త అలసిపోయానంతే.
-అలాగే కనిపిస్తోంది. -పోవోయ్. నేనేం అలసిపోలేదు.
-లేదు. అంటే, ఇప్పుడు బాగానే ఉన్నావా? -లేదు. నాకు పీడ కలలు వస్తున్నాయి.
అహా.
కలల్లో ఏం జరుగుతోంది?
చాలామంది మాస్కులు పెట్టుకోకుండా తిరుగుతున్నట్టు కలలు వస్తున్నాయి.
-నిజంగానా? -నిజమే.
-భలే వింతగా ఉందే. -అది వింత ఎలా అవుతుంది? అది...
మామూలుగా నా కలలకు ఒక అర్థం అంటూ ఏమీ ఉండదు.
నాకు వస్తాయి. కానీ ఇవి...
-భయంకరంగా ఉంటున్నాయి. -ఆహా.
వాటిని తప్పించుకునేందుకు పరుగెత్తుతూనే ఉన్నాను.
"దూరంగా పో, మాస్క్ ఎందుకు పెట్టుకోవు" అని అరచి పారిపోతున్నా. సరేనా?
కానీ నేను ఎక్కడికి వెళ్తే అక్కడ ఎవరో ఒకరు మాస్కు లేకుండా ఎదురవుతున్నారు.
అలాగా.
దాంతో, నాకు నిద్ర పోవాలనిపించట్లేదు,
ఎందుకంటే, మళ్లీ వాళ్లే కనబడతారని.
ఆహా.
వీడు ఆఫీసులో కరోనా అంటించుకున్నాడు.
ఆఫీసులోనా?
లేదు. ఒక పార్టీలో అనుకుంటా.
-వాడు ఒప్పుకోవట్లేదు, కానీ అది నిజమే. -దేవుడా.
ఇప్పుడు బాగానే ఉన్నాడా?
నాకు తెలియదు, గురూ.
తనేం నాకు చెప్పలేదు.
నువ్వయితే బాగానే ఉన్నావు కదా?
బాగానే ఉన్నా.
బాగున్నాను.
మీకు సంగీతం వచ్చా?
గిటార్ చూశావు కదా, అందుకే...
-అలా అడుగుతున్నావు, అవునా. -అవును.
సారీ.
అది చాలా ఇబ్బందికరమైన విషయం. నిజానికి దాన్ని తీసేయాలనే అనుకున్నా.
జూమ్ ఓపెన్ చేశాక చూస్తే,
గిటార్ నా వెనకే ఉంది, దాన్ని చూసి నేను...
"నాకు సంగీతం తెలుసు, కావాలంటే చూడు, నా వెనకే గిటార్ ఉంది,"
అని చెప్పుకున్నట్టుగా ఉంటుంది, అది నాకు ఇష్టం ఉండదు.
అది... అందుకే.
ఇప్పుడు మారిస్తే, మరీ అసహ్యంగా ఉంటుందని ఊరుకున్నాను.
అలా చేస్తే, దానిపై మీ దృష్టి పడే అవకాశం ఉంటుంది...
అవును. దాన్ని నువ్వు చూస్తావని నేను అనుకోలేదు, సారీ.
మరేం పరవాలేదు. గిటార్ గురించి మనం మాట్లాడుకోవద్దు.
-వదిలెయ్యండి. -లేదు, పరవాలేదు. అదీ... సరే.
నేను సంగీతకారుణ్ని. అలాంటివాణ్నే అనుకోండి.
"అలాంటి వాణ్నే" అంటే?
మంచి ప్రశ్న. ఏంటి నా ఉద్దేశం?
నేను వృత్తిపరంగా సంగీతం చేయట్లేదా?
సరే. నాకు అర్థమైందిలే.
అది మంచి విషయం. మరేం పరవాలేదు.
ఆగు, అది మీకెలా తెలుసు?
-మీరొక టీచర్ కదా? -అవును.
నిజమైన సంగీతకారుడితో నేను డేటింగ్ కు ఒప్పుకునేదాన్నే కాదు, కనుక...
నిజమైన సంగీతకారుడా?
క్షమించండి. నా ఉద్దేశం వృత్తిరీత్యా
లేకపోతే, వ్యాపారంలో ఉన్నవారని.
సరే. బాగుంది. అయితే మీకు కావలసినవాణ్ని నేనే.
మీరు నిజమైన సంగీతకారుడు కాదనేది నా ఉద్దేశం కాదు.
-పరవాలేదు. ఏం బాధపడకండి. -క్షమించండి.
-మీరు ఏదైనా బ్యాండ్లో ఉన్నారా లేక... -దానిగురించి నువ్వు అడగకూడదు.
-దానిగురించి మనం మాట్లాడుకోవద్దు. -లేదు. నాకు నిజంగానే తెలుసుకోవాలనుంది.
చెప్పండి.
సరే. నేను బ్యాండ్ లో లేను.
కానీ, మనం అంతట మనం చాలా చేసుకోవచ్చు, తెలుసా.
ఓవర్ డబ్బింగ్ అని, అలా ఎన్నో.
సరే. ఓవర్ డబ్బింగ్ అంటే ఏంటి?
మీరు ఏదైనా రికార్డ్ చేస్తున్నారనుకోండి,
వేర్వేరు వాయిద్యాలు పలికించినప్పుడు వాటన్నింటినీ ఒక చోటకు చేర్చడం.
అర్థమైంది. అయితే, మీరు ఆల్బమ్ ఏదైనా చేస్తున్నారా?
లేదు.
అయినా ఆల్బమ్ అంటే ఏంటి అసలు?
నాకు తెలియదు.
అవును. నేను ఏం చేస్తున్నానంటే...
నేనేం చేస్తున్నానో నాకే తెలియదు. ఏదో చేస్తున్నాను. అది చాలా గొప్పగా ఉంటుంది.
దాదాపు పూర్తయిపోయింది కూడా. డ్రమ్స్ మాత్రమే మిగిలింది.
-భలే బాగుంది. -ధన్యవాదాలు.
అయితే, డ్రమ్స్ ఎప్పుడు చేస్తారు?
డ్రమ్స్ చాలా కష్టమైన పని. అది...
నిజమైన డ్రమ్ సెట్ రికార్డ్ చేయాలంటే, అది ఇంట్లో చేసే పని కాదు, తెలుసా?
నకిలీ డ్రమ్స్ తో చేయొచ్చు. అది అందరూ చేసే పనే,
కానీ బాగుండదు.
కాబట్టి...
-అహా. -అవును.
సరే. అయితే మీ పాటను ఎలా పూర్తి చేస్తారు మరి?
ఎందుకు?
నేను...
పనులు పూర్తి చేయడమంటే నాకు ఇష్టం.
చూడండి, నాకు మ్యూజిక్ గురించి ఏమీ తెలియదు, అందుకని...
మ్యూజిక్ గురించి ప్రతి ఒక్కరికీ ఎంతో కొంత తెలిసి ఉంటుంది.
నాకైతే ఏమీ తెలియదు.
ఏంటి, మీరు ఎప్పుడూ మ్యూజిక్ వినలేదా?
కాదు. నాకు మ్యూజిక్ అంటే ఇష్టమే.
కానీ, మ్యూజిక్ గురించి మాత్రం ఏమీ తెలియదు.
మీరు ఈమధ్య ఏ పాట విన్నారు?
నాకు తెలియదు.
సరే. మీకు ఇష్టమైన పాట ఒకటి చెప్పండి.
నాకు అస్సలేమీ తెలియదు.
సరే. మీ చిన్నతనంలో మీరు కొన్న ఒక సిడీ ఏంటో చెప్పండి.
నా దగ్గర సీడీలేమీ లేవు.
అహా.
వాటి ఖరీదు చాలా ఎక్కువ ఉండేది. ఆ విషయం నాకు గుర్తే.
చాలా ఖరీదు. ఖచ్చితంగా.
నా దగ్గర ఉన్న డబ్బంతా పెట్టి సీడీలు కొనేవాణ్ని.
ఎందుకంటే, అప్పట్లో,
మ్యూజిక్ వినాలంటే అదొక్కటే దారి మరి.
ఏదైనా ప్రత్యేకంగా వినాలంటే అదే దారి.
లేదంటే రేడియోలో వినాలి.
-నేను రేడియో వినేదాన్ని. -ఊఫ్.
ఊఫ్? రేడియో వింటే ఏం?
మీకో సంగతి తెలుసా? ఏం లేదులే.
సరే.
ఏంటి?
లేదు. నేను కేవలం...
మీరేదో కనుక్కున్నారని అనుకుంటున్నాను.
మీ బాల్యం ఎక్కడ గడిచింది?
నేను పెరిగింది ఇక్కడే.
-అలాగా? ఎక్కడ? -లాస్ ఏంజెలస్ లో.
అదే, ఎక్కడ అని?
వ్యాలీలో.
నేనూ అక్కడే.
-నిజంగా? ఎక్కడ? -వాన్ నయ్స్.
భలే. మా అమ్మా నాన్నా ఇప్పటికీ రాంచిటోలోనే ఉంటున్నారు.
వావ్.
అయితే మనిద్దరం ఏదో పార్కులో కలిసి ఆడుకునే ఉంటాం.
మేం ఎప్పుడూ పార్కులకు వెళ్లలేదు. మా అమ్మకి పార్కులంటే చిరాకు.
పార్కులంటే ఎందుకు చిరాకు?
అవి ఎక్కువగా ఆటస్థలాలుగానే ఉంటాయని.
ఇసుక, గట్రా ఉంటాయని ఆమెకి చిరాకు.
-ఆమె అందంగా ఉంటుందనుకుంటా. -హేయ్, మంచిగా ఉండండి.
సరే. సారీ, సారీ.
ఆమెను చూస్తారా?
అలాగే.
తనేకదా మనల్ని పరిచయం చేసింది. ఆవిడకు థాంక్స్ చెప్పాలి.
ఇదిగో తను.
-మీ అమ్మా నాన్నానా? -అవును.
-చాలా బాగుంది. -ధన్యవాదాలు.
ఫోటోల్లో నవ్వని వాళ్లంటే నాకిష్టం.
నిజంగానా? ఎందుకని?
అందులో నిజాయితీ ఉందని అనిపిస్తుంది.
ఎవరైనా కెమెరా నావైపు తిప్పితే నాకు నవ్వాలని అనిపించదు.
అవును. వాళ్లు ఎప్పుడూ నవ్వరు.
-ఫోటోల్లో మాత్రమే కాదు. -అది నిజం కాదేమో.
అవును, అలాంటిదే.
"అలాంటిదే" అంటే?
వాళ్లు జీవితంలో ఎన్నో కష్టాలు పడ్డారు. మనకంటే వాళ్లు భిన్నమైన వాళ్లు.
అప్పట్లో వాళ్లు ఎక్కడి నుంచి వచ్చారో, అక్కడ పరిస్థితి దారుణంగా ఉండేది.
చేతిలో చిల్లి గవ్వ లేకుండా వచ్చారు. ఇక్కడ ఎన్నో కష్టాలు పడి పైకి వచ్చారు.
మా ముత్తాత వాళ్లూ కూడా ఇలాగే కష్టాలు పడ్డారు.
మా అమ్మ తరఫువాళ్లన్నమాట.
నా దగ్గర మా ముత్తాత ఫోటో ఒకటే ఒక్కటి ఉంది,
అందులో ఆయన నవ్వుతూ ఉండడు.
-ఆయన ఎక్కడ నుంచి వచ్చారు? -రష్యా.
రష్యా.
-అవును, మరి మీ తల్లిదండ్రులు? -కొరియా నుంచి.
నా స్టూడెంట్లలో చాలామంది వలసవచ్చిన వారికి పుట్టిన అమెరికన్లే.
వాళ్ల తల్లిదండ్రులు ఇక్కడికి వచ్చి, స్థిరపడ్డారు. మీలాగే.
అలాగన్నమాట.
ఏంటి మీ ఉద్దేశం?
ఏం లేదు, వాళ్లందరూ ఎవరికివారు ఎంతో విభిన్నమైనవారు, కానీ...
వాళ్ళలో ఒక అమ్మాయి ఉంది, తను...
తను ఇక్కడే పుట్టింది, కానీ ఆమె తల్లిదండ్రులు మాత్రం ఇరాన్ దేశస్థులు.
ఆమె మాట్లాడేదీ, ఆమె రాసేదీ చూస్తుంటే నాకు పదేళ్ల వయసప్పుడు
నా ఆలోచనలకంటే తనవి ఎంతో భిన్నంగా ఉన్నాయనిపిస్తుంది.
నీకో సంగతి తెలుసా, తను...
తను ప్రతి ఏటా వేసవికి ఇరాన్ వెళ్లి వస్తూ ఉండేది.
కానీ కొన్నేళ్ల నుంచీ ఆమె అక్కడికి వెళ్లట్లేదు,
ఎందుకంటే, బహుశా మన ప్రభుత్వ విధానాల పట్ల భయపడినట్లుంది.
ఇది చాలా బాధాకరమైన విషయం.
ఆమెను చూస్తే చాలా బాధగా ఉంటుంది,
కానీ ఒకలా అదే ఆమెను మరింత బలం పుంజుకునేలా చేసిందని అనిపిస్తుంది.
ఆమె చాలా చైతన్యవంతమైనది. తెలివిగలది, కార్యసాధకురాలు కూడా.
ఆమె పెద్దయ్యాక ఏదో సాధించి తీరుతుంది.
నేను పందెం కాయగలను.
-ఆమె పేరేంటి? -నిక్కీ.
నిక్కీ.
మీకు ఆకలేస్తోందా?
అవును.
-తప్పకుండా. -నాకు కూడా.
"ఇది నేను చిన్నగా ఉన్నట్టు చేస్తుంది" అంటాడు అతను.
-ఓరి, దేవుడా. -తనంటే నాకు ఇష్టం.
అతను ఎంతో తెలివైన మనసున్న మనిషి.
ఈ విశ్వం మిమ్మల్ని చిన్నగా చేస్తోందా?
అవును. నీకు అలా అనిపించదా?
ఆ ఫోటోను చూస్తే నాకు అనిపించే అసలు విషయం అది కాదు.
నీకు భవిష్యత్తు జీవితం గురించి తెలుసా?
తెలుసు నేస్తం, నేను పెరిగింది ఇక్కడే.
-తరచూ గ్రిఫిత్ అబ్జర్వేటరీకి వెెళ్లేదాన్ని. -అవునవును.
-నాకు భవిష్యత్తు జీవితం అంటే ఇష్టం. -నాకూ అంతే.
కానీ అది మిమ్మల్ని చిన్నగా అనిపించేలా చేస్తుందని అన్నారు కదా.
నిజమే మరి.
సరే.
కానీ నాకైతే, దాన్ని చూస్తే, "నేను మనిషిగా పుట్టానంటే నమ్మలేను" అనిపిస్తుంది.
శరీరం, ఒక మెదడు, చేతులు, కాళ్లతో.
నేను అన్నింటినీ చూడగలను. అన్నీ చేయగలను.
ఇలా ఒక వింతయిన యంత్రంలా రూపొందాను
ఎందుకంటే శూన్యమైన, దుమ్మూ ధూళితో నిండిన ఈ విశ్వంలో,
అంతా సవ్యంగా ఉన్న ఈ చిన్నపాటి భూగ్రహం ఉండటం ఆశ్చర్యం కాదూ?
పైగా ఈ గ్రహంపై వెచ్చటి నీరు,
ఆ సముద్రపు నీటిలో అనేక రేణువులు ఒకదానితో ఒకటి కలుస్తూ
కలుస్తూ కలుస్తూ కొన్ని వేల ఏళ్ల తర్వాత
అవి అతుక్కుని పునర్జీవం పొందుతున్నాయి.
నేను అలాగే తయారయ్యానుగా?
ఇప్పుడు నేను ఇక్కడ కూర్చుని ఇంత రుచికరమైన ఆహారం
తింటూ మీతో జూమ్ లో మాట్లాడగలుగుతున్నాను.
నా ఉద్దేశం, ఏంటిదంతా అని?
ఇది చిన్నగా కనిపించడానికి పూర్తిగా విరుద్ధమైనది.
మిగతావన్నీ చిన్నవే. మరి నేను ఇంత పెద్దదాన్ని ఎలా అయ్యాను?
అద్భుతం.
పెద్దదనేది నేను ఎప్పుడూ అనుభూతి చెందనిది.
-నేను చెప్పింది మీకు అర్ధమైంది కదా. -తప్పకుండా. అది అద్భుతం.
కాదు. అది అద్భుతం కాదు.
అందులోని గొప్పదనమే అది. అది నిజంగా జరిగిందే కదా.
తెలుసా? అద్భుతాలనేవి ఉత్తివే.
అలా కానక్కర్లేదు.
-అద్భుతానికి అదే నిర్వచనమా. -కాదు. అది కాదు.
అయితే "అద్భుతం" అంటే నిర్వచనమేంటి?
సరే.
అద్భుతం అంటే నువ్వు వివరించి చెప్పలేనిది.
సరే. కానీ మనం వివరించగలం కదా?
ఎవరో అల్లిన కథ కాదు అది. అది ఒక సైన్స్.
-కథలతో కూడినదే సైన్స్. -జాగ్రత్త.
ఏంటి?
-సైన్స్ కు వ్యతిరేకంగా మారకండి. -నేను మారను.
కానీ మీరలా మారారని అనిపిస్తోంది.
సైన్స్ అంటే కథలేనని ఇప్పుడే కదా మీరన్నారు.
కానీ కథలనేవి సైన్సుకి వ్యతిరేకం.
కథలు మనల్ని అనేక కష్టాల్లోకి నెడతాయి.
సరే, ఆగు. నాకు తెలిసినంతవరకూ, సైన్స్ అంటే,
వాస్తవికంగా ఏం జరుగుతోందో జనం తెలుసుకునే ప్రయత్నం చేయడం, అవునా?
కానీ ఒక మంచి విషయం ఏంటంటే, సైంటిస్టులు తాము ఖచ్చితంగా
నూటికి నూరు శాతం దేని గురించీ తెలుసుకోలేమని నిజాయితిగా ఒప్పుకోవడం.
వాళ్లు తమ వంతు కృషి చేస్తూ ఉంటారు.
అన్నింటినీ స్థూలంగా పరిశీలిస్తారు. సాక్ష్యాధారాలు సేకరిస్తారు.
వాటితో ఒక అర్థవంతమైన కథను చెబుతారు.
ఆ కథనే వాళ్లు సిద్ధాంతం అంటారు.
ఆ తర్వాత వాళ్లు మరిన్ని సాక్ష్యాలను సేకరించి తమ సిద్ధాంతాన్ని పరీక్షిస్తారు.
కొన్నిసార్లు వాళ్లు విఫలం కావచ్చు, అప్పుడు తమ కథను మార్చుకుంటారు.
కొన్నిసార్లు వాళ్లదే నిజం కావచ్చు. అప్పుడు అదే కథను కొనసాగిస్తారు, ఆ కథ
తప్పు అని తేల్చే మరో కొత్త సాక్ష్యం దొరికేదాకా.
ఆ తర్వాత వాళ్లు మరో కథతో ముందుకు వస్తారు.
మీ విద్యార్థులకు మీరు ఇలాగే చెబుతారా?
అవును.
అవును. నా మాట తీరు అలాగే ఉంటుంది.
నాకు నచ్చింది.
నచ్చిందా?
అయితే, ధన్యవాదాలు.
అయినా కూడా, సైన్స్ అంటే కథలేనని మీరు పిల్లలకు చెప్పకూడదు.
సైన్స్ అంటే కట్టు కథలేనని వారు అనుకోవచ్చు.
సరే. మరి ఏం చెప్పను?
వాస్తవికమైన కథలతో కూడినదని చెప్పవచ్చు.
సరే.
పూర్తి వాస్తవికమైన కథలని.
బాగుంది.
మంచిది.
ఇక నుంచి వాళ్లకు ఇలాగే చెబుతాను.
-మంచిది. నాకూ నచ్చింది. -నీకు నచ్చితే సరే.
నచ్చింది. నచ్చింది.
సరే.
నిజంగానా?
అవును.
నిన్ను చూస్తే అలా అనిపించట్లేదు.
అనిపించకపోవచ్చు. కానీ నిజంగానే నచ్చింది.
తీవ్రమైన కుంగుబాటా?
"తీవ్రమైన" అంటే అర్థమేంటి?
అంటే తీవ్రమైనదని అర్థం.
నాలో ఆందోళన తీవ్రంగా ఉందేమోనని నా అనుమానం.
మీకు ఆందోళన ఉందా?
అవును. ఉందనే అనుకుంటున్నా.
అది తీవ్రంగా ఉందో లేదో మీరు తెలుసుకోవాలి.
అది అస్సలు నచ్చని విషయం.
అది అంత తీవ్రమైనదికాదు.
లేదు. నేను ఒక రోజు ఆఫీసుకి వెళ్లలేకపోయాను.
అలా అయితే, నేను ఏడు వారాలు వెళ్లనే లేదు.
ఏంటి?
లేదు, లేదు. అది... అది కేవలం...
నాలో ఆందోళన తీవ్రంగానే ఉందని అనుకున్నాను.
లైట్లు తీసేద్దామా?
తప్పకుండా.
ఇప్పుడు మీరు కనిపించట్లేదు.
మరేం పర్వాలేదు.
వెనకటి రోజుల్లో వీడియోలో చూసుకోకుండా ఒకరితో ఒకరు
ఫోన్లో మాట్లాడుకునే రోజులు గుర్తుకు తెచ్చుకో.
అవును. గడచిన ఫిబ్రవరి నెలలాగ.
నువ్వు ఊపిరి తీసుకోవడం నాకు వినబడుతోంది.
ఇది 14 ఏళ్ల వయసులో ఉన్నట్టుగా ఉంది.
అంటే ఏంటి?
ఆ వయసులో అబ్బాయిలతో మాట్లాడటం గుర్తుకొస్తోంది.
మేం ఫోన్లో గంటల తరబడి మాట్లాడుకుంటూనే ఉండేవాళ్లం.
అవును. మరి, ఎందుకంటే ఎవరూ డ్రైవ్ చేసేవారు కాదుగా.
వ్యక్తిగతంగా కలవడం కూడా ఉండేది కాదు కాబట్టి.
అవును. ఇలాగే ఒక బాయ్ ఫ్రెండ్ ఉండేవాడు.
అతన్ని అలా పిలవవచ్చు కూడా.
అందుకే అతన్ని అప్పట్లో "నా బాయ్ ఫ్రెండ్" అని పిలిచేదాన్ని.
కానీ మేం, ఒకరినొకరం ముఖాముఖీ ఎప్పుడూ కలుసుకోలేదు.
అంతా ఫోన్లోనే జరిగింది.
అంతా జరిగిందంటే?
-ఓహ్, అంతా జరిగిందా. -ఏంటి?
అతనితో నేను ఏం చేస్తానో అతనికి చెప్పేదాన్ని.
అహా. ఏం చెప్పేదానివి?
మీకు చెప్పను.
-ఎందుకని? -ఎందుకంటే.
సరే.
అతనితో ఏం చేయబోయావో అలాంటి పనులు ఎప్పుడైనా చేశావా?
-లేదు. -లేదా?
అవును, చేయలేదు. వ్యక్తిగతంగా కలిస్తే అలాగే ఉండదు.
ఫోన్లో మాట్లాడితేనే అలా ఉంటుంది, తెలుసా?
అయితే మన మొదటి డేటింగ్ కంప్యూటర్లో కావడం మంచిదే అయింది.
కావచ్చు.
మనం నిజంగానే డేటింగ్ కి వెళ్తే ఏం జరిగేదని అనుకుంటున్నావు?
తెలియదు. నాకు డేటింగ్ అంటే చిరాకు.
-నాకూ అంతే. -నాకు భలే చిరాకు.
లేదు, నాకూ చిరాకే.
నేను అక్కడికి వెళ్లిన వెంటనే, త్వరగా ముగిస్తే బాగుండునని అనుకుంటా.
అవును.
ఎందుకంటే, సాధారణంగా, మొదట 60 సెకన్లలోనే
ఈ తతంగం ఇక ముందుకు సాగదని నాకు తెలిసిపోతుంది.
అవును, నిజంగానే.
రెస్టారెంట్లకు వెళ్లడాన్ని మిస్ అవుతున్నాను.
నాకు అలా లేదు.
మొదటి డేటింగ్ ఎప్పుడూ పబ్లిక్ గా జరగకూడదు.
-అది మరీ ప్రదర్శనగా ఉంటుంది. -ఏం మాట్లాడుతున్నారు మీరు?
అతను రేపిస్ట్ అయితే. అందుకనే మొదటి డేటింగ్ తప్పకుండా పబ్లిక్ గానే జరగాలి.
సరే.
నన్ను ఇతరులెవరూ ఇబ్బంది పెట్టరు.
నన్ను ఇబ్బంది పెట్టేది ఆ మొత్తం పరిస్థితే.
అదంతా ఉద్యోగం కోసం ఇంటర్వ్యూకి వెళ్లినట్టుగా ఉంటుంది నాకు.
ఇద్దరూ టేబుల్ వద్ద ఎదురెదురుగా కూర్చుని
ఒకరినొకరు అంచనా వేసుకుంటూ,
అదంతా ఒక వ్యాపార లావాదేవీలా అనిపిస్తుంది.
ఇక చివరగా, ముద్దు పెట్టుకోవలసి రావచ్చు.
అసలు అప్పుడే కలిసిన వ్యక్తిని ఎవరు మాత్రం ముద్దు పెట్టుకుంటారు?
మనం ఇప్పుడే కలిశాం. నాకు నిన్ను ముద్దు పెట్టుకోవాలని ఉంది.
నాకూ ముద్దు పెట్టుకోవాలనే ఉంది.
నీకూ అనిపిస్తోందా?
అవుననుకుంటా.
కానీ నిజంగా డేటింగ్ కి వెళ్తే నువ్వు ముద్దు పెట్టుకోవేమో?
బహుశా, పెట్టుకోవు కదా?
శుభరాత్రి.
అయితే నేను నీకు ఇష్టం లేదనుకోవాలి.
అలాంటప్పుడు నిన్ను ఒత్తిడి చేయకూడదు. అందుకని నీకు ఫోన్ కూడా చేయను.
నేను ఫోన్ చేయలేదు కాబట్టి, నేను అంతగా సీరియస్ గా
లేనని నువ్వు అనుకుంటావు.
దాంతో నువ్వూ నాకు ఫోన్ చేయవు. ఆ తర్వాత మనవి ఎవరి జీవితాలు వాళ్లవి.
నిద్రపోతున్నావా?
ఎమిలీ
సారీ, నాకు నిద్ర వచ్చేసింది! బ్రేక్ ఫాస్ట్ కి ఏం చేస్తున్నారు?
ఏది ఏమైనా, చాలా పని ఉంది.
అందుకనే నేను బయల్దేరాలి
ఈ రోజు గడిచేలోగా పనులన్నింటినీ ఒక కొలిక్కి తీసుకురావాలి.
అమ్మో, అయితే చాలా పని ఉంది.
అది...
ఇది చాలా ఉత్కంఠగా ఉంది.
అవును. నాకూ అలానే ఉంది.
అవును.
ఇలా బతికున్నందుకు నాకైతే చాలా ఉత్తేజకరంగా ఉంది.
-ఏంటి? ఇప్పుడా? -అవును.
నేనైతే ఉత్తేజకరంగా ఉందని చెప్పను.
ఎందుకని, కోవిడ్ మహమ్మారి ఉందనా?
అవును. అలాగే ఎన్నో ఇతర అంశాలు కూడా ఉన్నాయి.
సరే. కానీ నేను స్థూలంగా చెబుతున్నాను.
ప్రపంచమంతటా వ్యాపించిన ఈ మహమ్మారిని మించిన స్థూలత ఇంకేదో ఉంటుందనుకోను.
తప్పకుండా ఉంది.
ఈ మహమ్మారి మరి కొన్ని నెలలు మాత్రమే ఉంటుంది.
ఇది చాలా కాలంపాటు కొనసాగుతూనే ఉంటుంది.
సరే. ఇది మరి కొన్నేళ్లపాటు ఉన్నా,
నేను మాట్లాడుతున్నది మాత్రం మనం జీవించి ఉన్న ఇప్పటి కాలం గురించే.
ఏమో మరి. మనం జీవిస్తున్న ఈ కాలంలోనూ ఆ ప్రభావం ఉంది.
ఇకపై ఈ మహమ్మారి మరింత ప్రభావం చూపుతుందని భావిస్తున్నారా?
చాలామంది విషయంలో అదే జరుగుతోంది కదా.
లేదు. ఎక్కువమందిపై ప్రభావం ఏమీ లేదు.
ఎంతో దూరం పోనక్కర్లేదు. సంఖ్యాపరంగా చూస్తే తెలుస్తుంది.
అబ్బా, అర్ధం చేసుకో.
ప్రజల జీవితాలను బట్టి చూడాలే తప్ప, సంఖ్యలను బట్టి చూస్తే ఎలా?
నేనూ, నా స్నేహితులూ దీని గురించే మాట్లాడుకుంటూ ఉంటాం.
-దేని గురించి? -అలాగే...
నాకు తెలిసిన వారిలో,
ఈ మహమ్మారి గురించి శ్వేతజాతి మగవాళ్లే ఎక్కువగా భయపడుతున్నారు.
-అలాగే నేను... -సరే.
అలా దేనికంటే, అన్నీ సవ్యంగా ఉండాలని, అన్నీ చక్కగా జరిగిపోవాలని
కోరుకునే ఒక విశేషాధికారాన్ని మీరు కలిగి ఉంటారు.
ఇప్పుడు, ఒక ప్రతికూలత ఎదురుకాగానే,
ఈ ప్రపంచమే అంతమైపోతోందన్నట్టుగా మీరంతా కంగారు పడిపోతున్నారు.
నువ్వు ఏమంటున్నావో నాకు అర్థం కావట్లేదు.
సరే. నేను శ్వేతజాతీయుణ్నే, నేను మగవాణ్నే...
అది ఒక విశేషాధికారమని తెలుసు.
కానీ నువ్వు చెబుతున్నది నాకు వర్తిస్తుందని నేను అనుకోవడం లేదు.
నాకు తెలుసు.
అంతా సవ్యంగా ఉంటుందని నేను అనుకుంటున్నట్టు నువ్వు భావిస్తే,
నీకు నాగురించి ఏమీ తెలియదని అర్థం.
అంతా సాఫీగా జరిగిపోతుందని నేను ఎప్పుడూ అనుకోను.
బహుశా అందుకేనేమో మీరు ఏ పనీ పూర్తి చేయరు.
నేను ఆఫీసుకి బయల్దేరాలి.
సరే.
-బై. -బై.
ఛీ.
హాయ్. మీరు ఎమిలీ సాంగ్ కు ఫోన్ చేశారు.
మెస్సేజ్ ఇవ్వండి. నేను మళ్లీ మిమ్మల్ని సంప్రదిస్తాను. ధన్యవాదాలు.
హాయ్, ఎమిలీ, నేను జోష్ ని.
నీకు వాయిస్ మెయిల్ పంపాలని అనుకుంటున్నా.
నువ్వు వాయిస్ మెయిల్స్ వింటావో లేదో నాకు తెలియదు.
కానీ నీకు సారీ చెప్పాలనుకుంటున్నా. మామూలు మెసేజ్ పంపాలనుకోలేదు. అందుకనే...
నిజంగా నన్ను క్షమించు.
నేను కొన్నిసార్లు ప్రతికూల వైఖరితో ఉంటాను, నా స్వభావం అది కాదు.
మ్యూజిక్ గురించి ఏమీ తెలియదని
నువ్వు ఎలా అనుకుంటున్నావో అలాగన్నమాట.
క్షమించు, ఇది కాస్త పెద్ద వాయిస్ మెయిలే. నేను ఇంతకుముందే ఏదో విన్నాను.
అది కింక్స్ బృందం పాడిన "వాటర్లూ సన్సెట్" పాట.
కానీ, అది ఏ పాట అన్నది ప్రధానం కాదు,
విషయం ఏమిటంటే, నేను...
నేను ఆ పాట వింటూ అది ఏ ఆల్బమ్ లోనిది
అని ఆలోచించా, ఆ తర్వాత ఆ ఆల్బమ్ ఏ ఏడాది విడుదలైంది, అదే ఏడాది ఇంకా ఏం విడుదలయ్యాయి
అని ఆలోచించా, అప్పుడు తెలిసింది నేను పాటను ఆస్వాదించడం లేదని.
పనికిమాలిన, ఇతర చిన్నచిన్న విషయాల గురించి
ఆలోచిస్తూ బిజాగా ఉండిపోయాను.
వాటి గురించి నేను పట్టించుకోకపోతే,
మ్యూజిక్ ను అస్వాదించి ఉండేవాణ్ని.
అప్పుడు నాకు అనిపించింది...
ఎప్పుడైనా, నీతో కలసి మ్యూజిక్ వింటే ఎంతో బాగుంటుందని.
ఎందుకంటే నువ్వెలా ఆస్వాదిస్తావో నాకు చూడాలని ఉంది.
నాకు... నాకు నువ్వంటే చాలా ఇష్టం.
సరే. బై.
-హేయ్. లోపలకు రా, గురూ. -హాయ్. ధన్యవాదాలు.
రా. ఇదే స్టూడియో.
-చాలా బాగుంది. -ధన్యవాదాలు.
సరే.
మిగతా డబ్బు ఇవ్వు.
-క్రెడిట్ కార్డా? -నేను ఫోన్ లోంచి చెల్లించా కదా?
సగం ఫోన్లోంచి చెల్లించి, మిగతా సగం చేతి నుంచి ఇస్తావా?
అర్థమైంది, సరే.
సరే.
ఇవాళ ఇది ఎందుకనో స్లోగా ఉంది.
మరేం పర్వాలేదు.
లేదు. ఇది పనిచేయట్లేదు.
కానీ నేను,
నేను ఇదే కార్డుతో మిగతా సగం సెషన్ కి డబ్బు చెల్లించానే. కాబట్టి...
-మళ్లీ ప్రయత్నిస్తా. -అవును, ఎందుకంటే...
ఇది ఎందుకనో కాస్త స్లోగా ఉంది.
-లేదు. కార్డును పూర్తిగా వాడేసినట్టున్నావు. -నేనేం పూర్తిగా వాడలేదు.
-నేను వాడేశానులే. -నీ దగ్గర మరో కార్డు ఉందా?
ఉంది, కానీ దాన్ని ఎప్పుడూ వాడలేదు.
ఎందుకంటే, ఒకటి పూర్తిగా వాడేశాను,
కాబట్టి దీన్ని మొదలు పెట్టా, దీనిపై వడ్డీ రేటు తక్కువని.
పాత కార్డుపై చేసిన రుణాన్ని నెమ్మదిగా తీరుస్తున్నా.
అయితే మిగతా సెషన్ కి అయ్యే మొత్తానికి డబ్బు అందులో ఉంటుందిగా.
నిజమే. ఆ కార్డును వాడకూడదని అనుకున్నాను.
అది సరైన నిర్ణయమే, గురూ.
-ఇది బాధాకరం. -ఏం కాదులే.
క్షమించు.
-దయచేసి, మళ్లీ చేద్దామా? -అలాగే, మళ్లీ చేద్దాం.
ఇప్పుడు ఇది వినండి.
ఇప్పుడు, ఇక్కడ, ఇది
ఇంకెక్కడా లేదు
ఇప్పుడు, ఇక్కడ, ఇది
ఇంకెక్కడా లేదు
-సమయం -సమయం
సమయం
సరే, సరే...
ఇప్పుడు, ఇక్కడ, ఇది
ఇప్పుడు ఇది వినండి.
ఇప్పుడు, ఇక్కడ, ఇది
మనం ఎన్నటికీ విరమించుకోబోమన్న విషయం వాళ్లు గ్రహించకపోవడం సాధ్యమైనా?
ఇప్పుడు వినండి దీన్ని
మనం విరమించుకోం... మనం విరమించుకోం...
ఇప్పుడు, ఇక్కడ
ఇప్పుడు, ఇక్కడ, ఇది
మనకు నిర్దేశించిన లక్ష్యం మన శక్తికి మించినదేం కాదు.
మరెక్కడా లేదు
మనం ఇక్కడ కలసికట్టుగా ఉన్నాం.
ఇప్పుడు, ఇక్కడ
ఇప్పుడు, ఇక్కడ, ఇది
మరెక్కడా లేదు
ఇప్పుడు, ఇక్కడ, ఇది
-ఇప్పుడు చూడండి. -ఇప్పుడు వినండి దీన్ని
ఇప్పుడు ఇది వినండి.
ఇప్పుడు ఇది వినండి. ఇప్పుడు...
అది వింటావా?
అవును, ఒక్క నిమిషం టైమ్ ఇవ్వు.
-పైనుంచా? -ధన్యవాదాలు.
ఉపశీర్షికలను అనువదించినది: అలేఖ్య